Атәылауаҩи аиҳабыреи: Тәанба "Аԥсныргылара" 2022 шықәсазтәи аусурақәа ирызкны
Аҳәынҭқарратә ансамбль азал аиҭашьақәыргылара, иара убас егьырҭ акультуратә обиектқәа рҿы имҩаԥысуа аусурақәа ртәы арадио Sputnik Аԥсны аефир аҿы еиҭеиҳәеит "Аԥсныргылара" аиҳабы Руслан Тәанба.
"Аҽазыҟаҵарҭатә зал ахьыҟоу аҭыԥ иақәыршәаны иаргьы еиҿкаатәын. Ҵыԥх акәашаҩцәа рҽахьазыҟарҵо азал ду ҟаҵаны ираҳҭеит. Иаанхеит ашәаҳәаҩцәа рзал, администрациа, иара убас адәахьтәи аусурақәа. Урҭ ирзоужьуп аа-миллион мааҭк, ашықәс нҵәаанӡа аусурақәа хыркәшатәуп", - ҳәа еиҭеиҳәеит Тәанба.
Иара убасгьы "Аԥсныргылара" аиҳабы иҳәеит иарбан уадаҩрақәоу аиҭашьақәыргыларатә усурақәа раан ирызцәырҵыз.
Тәанба еиҭеиҳәеит зеиҭашьақәыргылара цо егьырҭ акультуратә аобиектқәа ртәгьы. Урҭ рхыԥхьаӡараҿы иҟоуп Нестор Лакоба иҩны-амузеи, Баграт Шьынқәба иҩны-амузеи, иара убас Арӡынба ихьӡ зху аибашьратә фырхаҵара "Ахьӡ-аԥша" амузеи.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.